**DĖL KORUPCIJOS PASIREIŠKIMO TIKIMYBĖS NUSTATYMO IR VERTINIMO**

Vadovaujantis Lietuvos Respublikos korupcijos prevencijos įstatymu, Lietuvos Respublikos Vyriausybės 2002 m. spalio 8 d. nutarimu Nr. 1601 ir Lietuvos Respublikos specialiųjų tyrimų tarnybos direktoriaus 2011 m. gegužės 13 d. įsakymu Nr. 2-170 patvirtintomis valstybės ar savivaldybės įstaigų veiklos sričių, kuriose egzistuoja didelė korupcijos pasireiškimo tikimybė nustatymo rekomendacijomis atliktas Klaipėdos „Saulėtekio“ progimnazijos veiklos sričių atitikties Korupcijos prevencijos įstatymo 6 str. 3 d. numatytiems kriterijams nustatymas. Nustatytos veiklos sritys, kuriose egzistuoja korupcijos pasireiškimo tikimybė ir atliktas pasirinktų veiklos sričių, kuriose egzistuoja didelė korupcijos pasireiškimo tikimybė, vertinimas.

Pateikiame atliktų vertinimo veiksmų išvadą (pridedama 1 lapas).

Klaipėdos „Saulėtekio“ progimnazijos veiklos sričių, kuriose egzistuoja didelė korupcijos pasireiškimo tikimybė, sąrašas

KPĮ 6 str. 3 d. kriterijai

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Nr. | Veiklos sritys | 1 p. | 2 p. | 3 p. | 4 p. | 5 p. | 6 p. | 7 p. |
| 1. | Viešieji pirkimai | - | - | - | - | x | - | - |
| 2. | 2% GPM paramos panaudojimas | - | - | - | - | x | - | - |

Sąrašas sudarytas atlikus Klaipėdos „Saulėtekio“ progimnazijos veiklos sričių atitikties KPĮ 6 str. 3 d. kriterijams nustatymą.

Kriterijai:

1 p. Padaryta korupcinio pobūdžio nusikalstama veika.

2 p. Pagrindinės funkcijos yra kontrolės ar priežiūros vykdymas.

3 p. Atskirų valstybės tarnautojų funkcijos, uždaviniai, darbo ir sprendimų priėmimo tvarka bei atsakomybė nėra išsamiai reglamentuoti.

4 p. Veikla yra susijusi su leidimų, nuolaidų, lengvatų ir kitokių papildomų teisių suteikimu ar apribojimu.

5 p. Daugiausia priima sprendimus, kuriems nereikia kitos valstybės ar savivaldybės įstaigos patvirtinimo.

6 p. Naudojama valstybės ar tarnybos paslaptį sudaranti informacija.

7 p. Anksčiau atlikus korupcijos rizikos analizę, buvo nustatyta veiklos trūkumų.

Atsakinga už korupcijos prevenciją

Klaipėdos „Saulėtekio“ progimnazijoje direktoriaus pavaduotoja ugdymui Nijolė Žukienė

2017-08-24

Klaipėdos „Saulėtekio progimnazijos veiklos sričių, kuriose egzistuoja didelė korupcijos pasireiškimo tikimybė, vertinimo išvada

Įgalioti subjektai, nustatydami korupcijos pasireiškimo tikimybę, vadovavosi Lietuvos Respublikos korupcijos prevencijos įstatymu ir Lietuvos Respublikos Vyriausybės 2002-10-08 nutarimu Nr. 1601 ir Lietuvos Respublikos Specialiųjų tyrimų tarnybos direktoriaus 2011-05-13 įsakymu Nr. 2-170 patvirtintomis valstybės ar savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijomis.

Įgalioti asmenys Nijolė Žukienė, Giedra Misevičienė, Stefanija Vasko atliko korupcijos pasireiškimo tikimybės nustatymą įstaigos veiklos srityse.

Analizuojamas laikotarpis 2017 m. II ketvirčio pradžia – 2017 m. III ketvirčio pabaiga.

**Vertintos veiklos sritys**

1. Viešieji pirkimai

Veiklos sritis atitinka Korupcijos prevencijos įstatymo 6 str. 3d. 5p. numatytus kriterijus.

**Atlikti vertinimo veiksmai:**

Vertinant veiklos sritis, kuriose egzistuoja didelė korupcijos pasireiškimo tikimybė, naudotas rekomenduojamas pavyzdinis klausimynas (LR Specialiųjų tyrimų tarnybos 2011-05-13 direktoriaus įsakymu Nr. 2-170 „Dėl valstybės ar savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijų patvirtinimo“).

Atliekant vertinimą analizuoti įstatymai, nutarimai, įsakymai. Bendrauta su atsakingais įstaigos darbuotojais.

**Vertinimo metu nustatyti korupcijos rizikos veiksniai:**

Atlikus analizę pagal korupcijos pasireiškimo tikimybę organizuojant viešuosius pirkimus Klaipėdos „Saulėtekio“ progimnazijoje, galima daryti išvadą, kad nagrinėjamu laikotarpiu nebuvo nustatyta korupcinio pobūdžio pažeidimų.

Direktorė Birutė Bartašiūtė